CELEX: C2005/045/15
Language: el
Date: 2005-02-19 00:00:00
Title: Απόφαση του Δικαστηρίου (πέμπτο τμήμα), της 15ης Δεκεμβρίου 2004, στηv υπόθεση C-272/03 (αίτηση του Bundesfinanzhof για τηv έκδοση προδικαστικής αποφάσεως): Hauptzollamt Neubrandenburg κατά Hens Christian Siig (Κοινοτικός τελωνειακός κώδικας — Γένεση της τελωνειακής οφειλής — Καθεστώς της προσωρινής εισαγωγής — Αλλαγή του ρυμουλκού ενός ημιρυμουλκουμένου)

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/8
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 15ης Δεκεμβρίου 2004
   στηv υπόθεση C-272/03 (αίτηση του Bundesfinanzhof για τηv έκδοση προδικαστικής αποφάσεως): Hauptzollamt Neubrandenburg κατά Hens Christian Siig (1)
   
   (Κοινοτικός τελωνειακός κώδικας - Γένεση της τελωνειακής οφειλής - Καθεστώς της προσωρινής εισαγωγής - Αλλαγή του ρυμουλκού ενός ημιρυμουλκουμένου)
   (2005/C 45/15)
   Γλώσσα διαδικασίας: η γερμανική
   Στηv υπόθεση C-272/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ που υπέβαλε το Bundesfinanzhof (Γερμανία), με απόφαση της 13ης Μαΐου 2003, που περιήλθε στο Δικαστήριο στις 24 Ιουνίου 2003, στη διαδικασία Hauptzollamt Neubrandenburg κατά Jens Christian Siig, ενεργούντος υπό την εμπορική επωνυμία «Internationale Transport» Export-Import, το Δικαστήριο (πέμπτο τμήμα), συγκείμενο από τους R. Silva de Lapuerta, πρόεδρο τμήματος, C. Gulmann και R. Schintgen (εισηγητή), δικαστές, γενικός εισαγγελέας: A. Tizzano, γραμματέας: R. Grass, εξέδωσε στις 15 Δεκεμβρίου 2004 απόφαση με το ακόλουθο διατακτικό:
   Τα άρθρα 718, παράγραφος 3, στοιχείο δ', και 670, στοιχείο ο', του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου για τη θέσπιση του κοινοτικού τελωνειακού κώδικα, έχουν την έννοια ότι απαγορεύουν τη χρησιμοποίηση ενός ρυμουλκού οχήματος ταξινομημένου εκτός του τελωνειακού εδάφους της Κοινότητας για τη μεταφορά ημιρυμουλκούμενου από τόπο εντός του τελωνειακού εδάφους της Κοινότητας, όπου αυτό φορτώνεται με εμπορεύματα, σε άλλον τόπο εντός του τελωνειακού εδάφους της Κοινότητας, όπου αυτό απλώς σταθμεύει προκειμένου να μεταφερθεί ακολούθως από άλλο ρυμουλκό όχημα στον παραλήπτη των εμπορευμάτων, ο οποίος είναι εγκατεστημένος εκτός του τελωνειακού εδάφους της Κοινότητας.
   
      (1)  ΕΕ C 213 της 6.9.2003.